Diari Oficial de la Generalitat Valenciana


Sumari del DOGV 7017, del 06-05-2013 (2013/4249)

Notificació per a requeriment de documentació. Expedient de revisió de la classificació empresarial número F-1056-5519-0.
-------------------------------------------------------------------------------------------------------------------------

### Dades del document

Número de DOGV
:   7017

Data del DOGV
:   06-05-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/4249


Organisme emissor
:   Conselleria d'Hisenda i Administració Pública

Tipus de document
:   Anunci

Notificació per a requeriment de documentació. Expedient de revisió de la classificació empresarial número P-6977-7130-3. [2013/4249]  
S'ha intentat la notificació expressa a l'interessat en data 26 de desembre de 2012, registre d'eixida 40889, i com que no s'ha pogut efectuar, en virtut dels termes i procediments que disposa l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per mitjà d'este edicte se li notifica el requeriment de documentació justificativa de la seua solvència econòmica y financera.  
  
Interessat:  
Expedient núm.: D-5651-9020-6.  
Empresa: Management de Azafatas y Servicios, SL.  
NIF/CIF: S29978640.  
Domicilio: c/ Hondures, 20, baixos.  
Població i CP: València 46593.  
  
«Assumpte: requeriment documentació.  
València, 26 de desembre de 2012  
L'article 70.2 del Reial Decret Legislatiu 3/2011, de 14 de novembre, pel qual s'aprova el Text Refós de la Llei de Contractes del Sector Públic, establix que, per a conservar la classificació, les empreses classificades han de justificar anualment el manteniment de la seua solvència econòmica i financera; per a això cal aportar la corresponent documentació actualitzada en la forma i terminis que establix l'article 2 del Reial Decret 817/2009, de 15 de maig, pel qual es desplega la llei esmentada. Esta actualització ha d'efectuar-se abans de l'1 de setembre de l'any següent al de cada exercici comptable, quan este coincidisca amb l'any natural, o abans de l'inici del nové mes posterior a la data de tancament de l'exercici, en qualsevol altre cas.  
  
En conseqüència, atés que la vostra empresa està classificada com a empresa contractista de servicis per un acord de la Comissió de Classificació i Registres d'esta Junta, adoptat en la sessió de 21 de desembre de 2009, i de conformitat amb el que disposa l'article 5.3 del Reial Decret 817/2009 esmentat, se us requerix perquè presenteu, en el termini de 10 dies hàbils, comptat des de la recepció d'esta notificació, i d'acord amb el model que podeu obtindre a la pàgina web d'esta Junta Superior de Contractació Administrativa, la declaració responsable justificativa de la solvència econòmica als efectes de la classificació, acompanyada dels comptes anuals corresponents a l'últim exercici comptable presentats al Registre Mercantil o oficial que, si pertoca, corresponga a l'empresa, i del resguard o justificant de la seua presentació al registre esmentat. Si transcorre el termini indicat sense haver-se complit este requeriment, s'iniciarà l'expedient de revisió de la classificació.»  
I perquè valga de notificació a l'interessat, s'expedix este edicte.  
  
  
València, 19 d'abril de 2013. La subsecretària: Carmela Cots Soler.